O curte de apel suedeză a respins joi un recurs al Tesla împotriva Agenţiei de Transport din Suedia, într-un conflict legat de plăcuţele de înmatriculare, parte a unei dispute mai ample între compania din SUA şi sindicatele din ţara nordică, transmite Reuters, potrivit news.ro.
Producătorul american de vehicule electrice se confruntă cu un val de acţiuni sindicale în Suedia, care îi susţin pe mecanicii suedezi ai IF Metall, care sunt în grevă de anul trecut, cerând un acord colectiv care să acopere salariile şi alte condiţii.
Sindicatele au împiedicat, printre altele, Tesla să importe maşini prin porturile suedeze şi au lansat o blocadă poştală pentru a îngreuna accesul la plăcuţele de înmatriculare pentru vehiculele noi.
Tesla a dat în judecată Agenţia de Transport pentru a cere ca aceasta să asigure accesul la plăcuţele necesare.
”Curtea de Apel este de acord cu evaluarea Tribunalului Districtual conform căreia instanţa generală... nu are competenţă să judece acţiunea introdusă de Tesla”, a spus instanţa Gota într-un comunicat.